Med klinker eller fliser, er gulvvask heldigvis relativt simpelt. Der er dog lille aber dabei, at typen og mængden af sæbe varierer alt efter, om der er tale om glaserede fliser og klinker eller uglaserede fliser og klinker.
I langt de fleste tilfælde vil der værre tale om klinker med en glaseret overflade. Det er de færreste hjem, der har uglaserede fliser indendørs. For en god ordens skyld har vi dog begge dele med nedenfor, så du kan være helt sikker på, hvordan du skal håndtere gulvvask af klinker i dit hjem.
Gulvvask af klinker med glaseret overflade
Har du klinker eller fliser med en glaseret overflade, skal disse vaskes med en blanding af vand og brun sæbe. Her er anbefalingen, at du benytter et blandingsforhold, der lyder på 1 liter vand til 1 ml brun sæbe.
Herefter er det bare at gå i gang med at vaske gulvet; klinkerne tager som udgangspunkt ikke skade af at få store mængder af vand, men du skal naturligvis sikre dig, at du kan tørre vandet op igen, og at der ikke står sådanne mængder af vand, at det forårsager vandskader.
Gulvvask af klinker uden glaseret overflade
Er dine klinker eller fliser uden en glaseret overflade, så er det heldigvis ikke meget mere kompliceret at vaske dem. Her skal du blot blande sæbespåner i vandet i stedet for brun sæbe. Blandingsforholdet er også lidt anderledes, nemlig 2 ml sæbespåner for hver liter vand.
Derudover gælder de samme generelle råd om ikke at bruge mere vand, end at du kan tørre op igen, og sikre, at du ikke laver nogen vandskader på sokler, vægge, møbler eller lignende ved at bruge for meget vand.